CELEX: E2004C0371
Language: mt
Date: 2004-12-15 00:00:00
Title: Id-Deċiżjoni ta' l-Awtorità tas-Sorveljanza ta' l-EFTA Nru 371/04/COL tal- 15 ta' Diċembru 2004 li temenda għad-disgħa u erbgħin darba r-regoli Proċedurali u Sostantivi fil-qasam ta' l-għajnuna statali billi Tħassar kapitolu 26 mil-linji ta' gwida għall-għajnuna statali dwar qafas multisettorjali għall-għajnuna reġjonali fi proġetti kbar ta' investiment

18.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               153
            
         ID-DEĊIŻJONI TA' L-AWTORITÀ TAS-SORVELJANZA TA' L-EFTA
   Nru 371/04/COL
   tal-15 ta' Diċembru 2004
   li temenda għad-disgħa u erbgħin darba r-regoli Proċedurali u Sostantivi fil-qasam ta' l-għajnuna statali billi Tħassar kapitolu 26 mil-linji ta' gwida għall-għajnuna statali dwar qafas multisettorjali għall-għajnuna reġjonali fi proġetti kbar ta' investiment
   L-AWTORITÀ TAS-SORVELJANZA TA' L-EFTA,
   Wara li kkunsidrat il-Ftehim dwar iż-Żona Ewropea Ekonomika (1), u partikolarment l-Artikoli 61 u 63 u l-Protokoll 26 tiegħu,
   Wara li kkunsidrat il-Ftehim bejn l-Istati ta' l-EFTA dwar il-ħolqien ta' Awtorità tas-Sorveljanza u ta' Qorti tal-Ġustizzja (2), u b'mod partikolari l-Artikolu 24, l-Artikolu 5 (2)(b) u l-Artikolu 1 fil-Parti I tal-Protokoll 3 tiegħu,
   Billi taħt l-Artikolu 24 tal-Ftehim dwar is-Sorveljanza u l-Qorti, l-Awtorità tas-Sorveljanza ta' l-EFTA se tagħti effett lid-dispożizzjonijiet tal-Ftehim taż-ŻEE li jirrigwarda l-għajnuna Statali,
   Billi taħt l-Artikolu 5(2)(b) tal-Ftehim dwar is-Sorveljanza u l-Qorti, l-Awtorità tas-Sorveljanza ta' l-EFTA se toħroġ avviżi jew linji ta' gwida dwar kwistjonijiet trattati fil-Ftehim taż-ŻEE, jekk dak il-Ftehim jew il-Ftehim dwar is-Sorveljanza u l-Qorti jipprovdi hekk espressament jew jekk l-Awtorità tas-Sorveljanza ta' l-EFTA tqis li hekk hu meħtieġ,
   Waqt li tfakkar ir-Regoli Proċedurali u Sostantivi fil-Qasam ta' l-Għajnuna Statali (3) adottati fid-19 ta' Jannar 1994 mill-Awtorità tas-Sorveljanza ta' l-EFTA,
   Billi l-Awtorità tal-Sorveljanza ta' l-EFTA adottat linji ta' gwida li jirrigwardaw qafas multisettorjali dwar l-għajnuna reġjonali għal proġetti kbar ta' investiment fl-4 ta' Novembru 1998 (4) għal perjodu inizjali ta' prova għal tliet snin li aktar tard ġie mtawwal sal-31 ta' Diċembru 1998 u baqa' japplika għal xi setturi sal-31 ta' Diċembru 2003,
   Billi l-Kummissjoni tal-Komunitajiet Ewropej ħarġet komunikazzjoni ġdida dwar qafas multisettorjali għall-għajnuna reġjonali lil progetti kbar ta' investiment fid-19 ta' Marzu 2002 (5),
   Billi l-Awtorità tas-Sorveljanza ta' l-EFTA adottat qafas simili fid-Deċiżjoni tal-Kulleġġ tagħha 263/02/COL fit-18 ta' Diċembru 2002 (6) bħala il-Kapitolu 26A ġdid tal-Linji ta' Gwida,
   Billi l-Kapitolu 26A huwa magħmul mill-qafas multisettorjali l-ġdid li daħal fis-seħħ fl-1 ta' Jannar 2003 jew l-1 ta' Jannar 2004 rispettivament, skond is-settur rilevanti,
   Billi l-qafas multisettorjali ta' qabel dwar l-għajnuna reġjonali għal proġetti kbar ta' investiment għandu għalhekk jitħassar,
   ADOTTAT DIN ID-DEĊIŻJONI:
   
               1.
            
            
               Il-Kapitolu 26 tal-Linji ta' Gwida dwar l-Għajnuna Statali għandu jitħassar.
            
         
               2.
            
            
               L-Istati ta' l-EFTA se jiġu mgħarrfa permezz ta' ittra, flimkien ma' kopja ta' din id-Deċiżjoni.
            
         
               3.
            
            
               Il-Kummissjoni tal-Komunitajiet Ewropej se tiġi mgħarrfa skond il-punt (d) tal-Protokoll 27 tal-Ftehim taż-ŻEE, permezz ta' kopja ta' din id-Deċiżjoni.
            
         
               4.
            
            
               Id-Deċiżjoni għandha tiġi ppubblikata fit-Taqsima taż-ŻEE tal-Ġurnal Uffiċjali ta' l-Unjoni Ewropea u fis-Suppliment tiegħu.
            
         
               5.
            
            
               Id-Deċiżjoni se tkun awtentika fil-lingwa Ingliża.
            
         
      Magħmula fi Brussell, fil-15 ta' Diċembru 2004.
      
         
            Għall-Awtorità tas-Sorveljanza ta' l-EFTA
         
         Hannes HAFSTEIN
         
            President
         
         Bernd HAMMERMANN
         
            Membru tal-Kulleġġ
         
      
   
   
      (1)  Minn hawn 'il quddiem imsejjaħ il-Ftehim taż-ŻEE.
   
      (2)  Minn hawn 'il quddiem imsejjaħ il-Ftehim dwar is-Sorveljanza u l-Qorti.
   
      (3)  Linji ta' gwida dwar l-applikazzjoni u l-interpretazzjoni ta' l-Artikoli 61 u 62 tal-Ftehim taż-ŻEE u l-Artikolu 1 tal-Protokoll 3 għal-Ftehim dwar is-Sorveljanza u l-Qorti, adottati u maħruġa mill-Awtorità tas-Sorveljanza ta' l-EFTA fid-19.1.1994, ĠU L 231, tat-3.9.1994, Suppliment taż-ŻEE Nru 32, emendati l-aħħar mid-Deċiżjoni ta' l-Awtorità Nru 305/04/COL ta' l ta' Diċembru 2004, għadhom mhumhiex ippubblikati, minn hawn 'il quddiem magħrufa bħala l-Linji ta' Gwida ta' l-Għajnuna Statali.
   
      (4)  ĠU L 111, tad-29.4.1999, ŻEE Suppliment Nru. 18, li jikkorrispondi mal-Komunikazzjoni minn għand il-Kummissjoni –Qafas multisettorjali dwar l-għajnuna reġjonali lil proġetti kbar ta' investiment.(ĠU C 107, tas-7.4.1998, p.7).
   
      (5)  ĠU C 70, tad-19.3.2002.
   
      (6)  Għadha mhijiex ippubblikata